CELEX: 32021D0176
Language: et
Date: 2021-02-05 00:00:00
Title: Nõukogu otsus (EL) 2021/176, 5. veebruar 2021, millega sõlmitakse naftast ja muudest kahjulikest ainetest tuleneva Põhjamere reostuse vastu võitlemist käsitleva koostöölepingu (Bonni leping) muudatused seoses lepingu kohaldamisala laiendamise ja Hispaania Kuningriigi lepinguga ühinemisega

16.2.2021   
               
               
                  ET
               
               
                  Euroopa Liidu Teataja
               
               
                  L 54/1
               
            
         NÕUKOGU OTSUS (EL) 2021/176,
         5. veebruar 2021,
         millega sõlmitakse naftast ja muudest kahjulikest ainetest tuleneva Põhjamere reostuse vastu võitlemist käsitleva koostöölepingu (Bonni leping) muudatused seoses lepingu kohaldamisala laiendamise ja Hispaania Kuningriigi lepinguga ühinemisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 192 lõiget 1 ja artikli 196 lõike 2koostoimes artikli 218 lõike 6 punkti a alapunktiga v,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Naftast ja muudest kahjulikest ainetest tuleneva Põhjamere reostuse vastu võitlemist käsitleva koostöölepingu (edaspidi „Bonni leping“) (2) sõlmis Euroopa Majandusühendus nõukogu otsusega 84/358/EMÜ (3) ja see jõustus 1. septembril 1989. Bonni lepingut muudeti 1989. aastal. Need muudatused kiideti heaks nõukogu otsusega 93/540/EMÜ (4) ja need jõustusid 1. aprillil 1994.
                  
               
                     (2)
                  
                  
                     Nõukogu andis 7. oktoobri 2019. aasta otsusega komisjonile loa pidada liidu nimel läbirääkimisi Bonni lepingu sisulise ja geograafilise kohaldamisala muutmise üle.
                  
               
                     (3)
                  
                  
                     Lepinguosalised kaalusid kooskõlas Bonni lepingu artikli 16 lõikega 1, kas teha ettepanek Bonni lepingu kohaldamisala laiendamiseks, et parandada koostööd seoses 2. novembril 1973 Londonis allkirjastatud rahvusvahelise laevade põhjustatava merereostuse vältimise konventsiooni, mida on täiendatud 17. veebruari 1978. aasta protokolliga (edaspidi „MARPOLi konventsioon“), VI lisa nõuete täitmise järelevalvega. Lisaks sellele kaalusid lepinguosalised ka Bonni lepingu ja selle lisa muutmist tulenevalt Hispaania ühinemisest kõnealuse lepinguga kooskõlas lepingu artikliga 20.
                  
               
                     (4)
                  
                  
                     Komisjon on nõukogu 7. oktoobri 2019. aasta otsuse alusel pidanud läbirääkimisi Bonni lepingu nende muudatuste üle, mis on võetud ühehäälselt vastu kahe otsusega Bonni lepingu osaliste 31. kohtumisel, mis toimus 9.–11. oktoobril 2019 Bonnis.
                  
               
                     (5)
                  
                  
                     Need Bonni lepingu muudatused tuleks Euroopa Liidu nimel heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel kiidetakse heaks naftast ja muudest kahjulikest ainetest tuleneva Põhjamere saaste vastu võitlemist käsitleva koostöölepingu (edaspidi „Bonni leping“) muudatused seoses Bonni lepingu kohaldamisala laiendamise ja Hispaania Kuningriigi Bonni lepinguga ühinemisega, mis võeti lepinguosaliste poolt vastu nende 31. kohtumisel, mis toimus 9.–11. oktoobril 2019 Bonnis (5).
         
         
            Artikkel 2
            Nõukogu eesistuja määrab isiku(d), kes on volitatud liidu nimel esitama Bonni lepingu artiklis 16 sätesatud teate (6).
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 5. veebruar 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  19. jaanuari 2021. aasta nõusolek.
         
            (2)  EÜT L 188, 16.7.1984, lk 9.
         
            (3)  Nõukogu 28. juuni 1984. aasta otsus 84/358/EMÜ naftast ja muudest kahjulikest ainetest tuleneva Põhjamere reostuse vastu võitlemist käsitleva koostöölepingu sõlmimise kohta (EÜT L 188, 16.7.1984, lk 7).
         
            (4)  Nõukogu 18. oktoobri 1993. aasta otsus 93/540/EMÜ, millega kiidetakse heaks teatavad naftast ja muudest kahjulikest ainetest tuleneva Põhjamere saaste vastu võitlemist käsitlevasse koostöölepingusse (Bonni lepingusse) tehtavad muudatused (EÜT L 263, 22.10.1993, lk 51).
         
            (5)  Bonni lepingu muudatusi käsitlevate otsuste tekstid on avaldatud käesoleva Euroopa Liidu Teataja lehekülgedel 3 ja 6.
         
            (6)  Nõukogu peasekretariaat avaldab Bonni lepingu muudatuste jõustumise kuupäeva Euroopa Liidu Teatajas.